Бобылёв Пётр Миронович

Бобылёв Пётр Миронович (6 март 1950 йыл — 2 апрель 2021 йыл) — хужалыҡ, дәүләт һәм йәмәғәт эшмәкәре. 1994—2003 йылдарҙа Башҡортостан Республикаһының Дәүләт контроль комитеты, 2003—2008 йылдарҙа — Контроль-иҫәп палатаһы рәйесе. Башҡортостандың 12-се саҡырылыш (1990—1995) Юғары Советының халыҡ депутатыБАССР-ҙың_12-се_саҡырылыш_Юғары_Советы_депутаттары_исемлеге һәм Башҡортостан Республикаһының 1-се һәм 2-се саҡырылыш (1995—2003) Дәүләт Йыйылышы — Ҡоролтай депутаты. Башҡортостан Республикаһының атҡаҙанған иҡтисадсыһы (2005), Күмертау ҡалаһының почётлы гражданы (2010)

 Биографияһы 
Пётр Миронович Бобылёв 1950 йылдың 6 мартында Ырымбур өлкәһенең Липовка ҡасабаһында тыуған.

1967 йылда урта мәктәпте, 1972 йылда «физика һәм математика уҡытыусыһы» һөнәре буйынса Бөрө дәүләт педагогия институтыныңХәҙер Башҡорт дәүләт университетының Бөрө филиалы физика-математика факультетын тамамлай.

Юғары белем алғандан һуң йүнәлтмә менән Күмертау ҡалаһына ебәрелә, ундағы 9-сы һәм 1-се урта мәктәптәрҙә физиканан уҡыта.

1972 йылдың ноябренән 1973 йылдың декабренә тиклем СССР Ҡораллы Көстәрендә хәрби хеҙмәттә була. Запасҡа ҡайтарылғандан һуң Күмертау ҡалаһының 1-се урта мәктәбендә директор урынбаҫары булып эшләй.

1974 йылдың сентябрендә КПСС-тың Күмертау ҡала комитетының пропаганда бүлеге инструкторы итеп тәғәйенләнә һәм был вазифаны  1980 йылға тиклем башҡара.

Артабан 1980—1984 йылдарҙа Күмертау ҡала Советы башҡарма комитетының торлаҡ-коммуналь хужалығы идаралығы етәксеһе, 1984 йылдан — Күмертау ҡала Советы башҡарма комитеты рәйесенең беренсе урынбаҫары, 1988—1992 йылдарҙа ҡала Советы башҡарма комитеты рәйесе, 1992—1994 йылдарҙа Күмертау ҡала хакимиәте башлығы булаБашкортостан 2007. Кто есть кто? Информационый справочник. Бобылёв Пётр Миронович..

1983 йылда ситтән тороп «инженер-механик» һөнәре буйынса Өфө авиация институтын тамамлайПроект УГАТУ Годы и люди. 
1994 йылдың майында Башҡортостан Республикаһының Юғары Советы Пётр Бобылёвты яңы ойошторолған Дәүләт контроль комитеты рәйесе итеп тәғәйенләйИсторическая справка об органе государственного финансового контроля Республики Башкортостан. Ассоциация контрольно-счетных органов РФ. Официальный сайт .

2003 йылдың 11 апрелендә Башҡортостан Республикаһы Дәүләт Йыйылышы — Ҡоролтай Пётр Бобылёвты Башҡортостан Республикаһы Конституцияһына 2002 йылдың декабрендә индерелгән үҙгәрештәр нигеҙендә ойошторолған Башҡортостан Республикаһының Контроль-иҫәп палатаһы рәйесе итеп биш йылға тәғәйенләй.

2010 йылдан Башҡортостан Республикаһы Президенты ҡарамағындағы Дәүләт аҡсаларын һөҙөмтәле ҡулланыуға йәмәғәт контроле буйынса Совет етәксеһе була.

Пётр Миронович Бобылёв 2021 йылдың 2 апрелендә Өфө ҡалаһында вафат булдыВ Уфе скончался бывший руководитель КСП Башкирии Петр Бобылёв. ИА «Башинформ», 2 апреля 2021 года.

 Маҡтаулы исемдәре һәм башҡа бүләктәре  
 Башҡортостан Республикаһының атҡаҙанған иҡтисадсыһы
 Башҡортостан Республикаһының Маҡтау грамотаһы
 «Хеҙмәт батырлығы өсөн» миҙалы 
 «Башҡортостан Республикаһында фиҙакәр хеҙмәте өсөн» отличие билдәһе
 Күмертау ҡалаһының почётлы гражданы

 Иҫкәрмәләр 

 Һылтанмалар 
 Проект УГАТУ. «Годы и люди» 
 Бобылев Петр Миронович – биография. 28 июля 2019 
 Глас народа. Петр Бобылев мог бы стать новым премьером. Уфимский Набат РБ - Электронная общественно-политическая газета Республики Башкортостан  

 Сығанаҡтар 
 Башкортостан 2007. Кто есть кто? Информационый справочник. Издание 9-е, исправленное и дополненное. — Уфа: Торгово-промышленная палата Республики Башкортостан, 2007, — 336с., ил. ISBN 978-5-902279-41-9 

Категория:КПСС ағзалары